# DOS

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק במערכת ההפעלה DOS; לערך העוסק בהתקפת מניעת שירות של שרת אינטרנט, ראו התקפת מניעת שירות.

DOS, קיצור של Disk Operating System, הינו מערכת הפעלה למחשב (שהינה תוכנה למחשב, אשר מהווה הבסיס להוראות ההפעלה של המחשב).

מערכת הפעלה זו מתבססת על ממשק משתמש טקסטואלי, בניגוד לממשק הגרפי המקובל היום במרבית מערכות ההפעלה המודרניות ("Windows" - למשל).

המגבלה הבולטת של מערכת ההפעלה DOS היא בכך שהיא מאפשרת בכל רגע נתון רק תהליך אחד, ואינה תומכת בריבוי משתמשים. בנוסף, היא אינה תומכת בזיכרון וירטואלי ולכן אינה יכולה למנוע מתהליך המשתמש לפגוע בשלמותה של מערכת ההפעלה. פתרון חלקי ומוגבל ביותר לבעיית ריבוי-המשימות היה שימוש בטכניקה הקרויה TSR.

## [עריכה] היסטוריה

דוס יועדה בראשיתה למיני מחשב. היא פותחה על ידי חברת Data General. בסופו של דבר היא נמכרה למיקרוסופט על ידי הסטודנט שהמציא אותה ומיקרוסופט פיתחה את דוס עבור המחשבים האישיים (PC). הגרסאות הראשונות של דוס הוצאו על ידי חברת מיקרוסופט לפי חוזה בינה לבין חברת IBM. לפי חוזה זה, קיבלה מיקרוסופט בלעדיות באספקת מערכות הפעלה למחשבי IBM וקיבלה סכום קבוע עבור כל עותק של DOS שהופץ. יש הרואים בחוזה זה את גורם העיקרי להתבססותה של חברת מיקרוסופט כחברת התכנה המובילה בעולם.

במרוצת השנים פיתחו חברות וארגונים רבים גרסאות משלהם למערכת ההפעלה DOS, ביניהם IBM, DR-DOS ועוד. גרסה בולטת נוספת של DOS היא FreeDOS שייחודה הוא בכך שהיא תכנה חופשית אשר עדיין מפותחת בימים אלה.

המהדורה העצמאית האחרונה של MS-DOS היא 6.22. מערכות ההפעלה Windows 95, 98 ו- ME מכילות בבסיסן גרסאות חדשות אך מוגבלות יותר של MS-DOS אשר לעיתים קרויה MS-DOS 7.

עם זאת יש עדיין בימינו למעלה מ-100,000 מחשבים בישראל עם מערכות ההפעלה Windows, כולל 2000 ו-XP, עליהן מפעילים כ-100 תוכנות DOS מגוונות כגון חשבשבת, מיכה 8, מג'יק וכד'. הערכה כי בעולם יש עדיין כ-25,000,000 משתמשי DOS. הסיבות העיקריות הן יציבות האפליקציות והרגלי עבודת משתמשי הקצה. בנוסף, לחלק מאפליקציות ה-DOS טרם פותח תחליף חלונאי תואם/הולם.

תמונת מסך של דוס

## [עריכה] פקודות בסיסיות ב־DOS

לצורך הדגמתן של פקודות בסיסיות נשתמש בכונן D לביצוע הפעולות:

מעבר לכונן D

D:

כניסה לתיקית folder בכונן D (בתנאי שביצעת מעבר לכונן D)

cd folder

יצירת תיקיה (folder)

md D:\folder

העתקת קובץ (text.txt) מתיקית folder לתיקית folder2

copy D:\folder\text.txt D:\folder2\text.txt

העברת קובץ (text.txt) מתיקית folder לתיקית folder2

move D:\folder\text.txt D:\folder2\text.txt

מחיקת קובץ (text.txt) מתיקית folder

del D:\folder\text.txt

## [עריכה] TSR

TSR הייתה טכניקה ששולבה החל מגרסה 2.0 של MS-DOS על-מנת לאפשר תפקוד של ריבוי-משימות בסיסי ביותר. כדי להשתמש בשיטה זו, היה על תוכנית המחשב להשתמש בקריאת מערכת חדשה שהוצגה בגרסה זו של MS-DOS. בדרך כלל, כשתוכנית הייתה מסיימת את פעולתה, היא הייתה מבצעת קריאת מערכת, שהייתה מסמנת את כל המשאבים (בעיקר זיכרון) שבהם השתמשה התוכנית כחופשיים. על תוכנית TSR היה להשתמש בקריאת מערכת שהייתה מסיימת את פעולת התוכנית, אך לא מסמנת את משאבי המערכת כמשוחררים. זהו מקור השם: Terminate and Stay Resident, כלומר, פעולת התוכנית הסתיימה, אך היא נשארת בזיכרון.

כדי שהתוכנית תוכל לחזור לפעולה, היה עליה לממש שגרת טיפול בפסיקה, ולרשום את כתובתה ב־Interrupt Vector Table. באופן זה, כאשר יתרחש אירוע מסוים במערכת (לדוגמה: לחיצה על מקש במקלדת), יבוצע קטע קוד השייך לתוכנית (לדוגמה, בדיקה האם נלחץ Ctrl+Shift+X). במידה וכן, התוכנית תבצע פעולה מסוימת, ובמידה ולא תשחרר את השליטה לתוכנית שרצה באופן "רגיל" באותו רגע.

מקור: http://he.wikipedia.org../../../d/o/s/DOS_a58e.html

קטגוריות: מערכות הפעלה | מיקרוסופט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Bosanski
- Česky
- Dansk
- Deutsch
- Español
- Euskara
- Suomi
- Français
- Galego
- Hrvatski
- Magyar
- Bahasa Indonesia
- 한국어
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- ייִדיש
- 中文